Platformê Kede û Demokrasîyî yê Dêrsimî vizêr semdê protestokerdişê dîyarşîyayîşê dovîzî  û pîya bi naye têdima ameyîşê zeman waşt Meydanê Seyîd Rizayî de eşkerayîye bido. Polîsan dormeyê meydanî girwt û destûrê eşkerayîye nêda.
Çalakwanan qedexeyê çalakîyan o ke bi bahaneyê janê Korona yeno domnayene bi slogananê ''wa binbikewo dîktatorîya faşîste'' û ''zextî nêeşekenê ma vindarnê'' protesto kerd û bi sloganan, çapik û fîtîkan ver bi Kuçeyê Sanatî rayra şîyî.Tîya pankarta 'Hinî Bes o ma nêeşkenê îdareyê xo bikerê'' ameye akerdene. Eşkerayîye de bale ameye antene polîtîaya talanî ya hukmatî ser û ame vatene ke her roje zemî benê û vera naye destmizî helîyenê. Seba ke destmizê asgarî binê sînorê vêşanîye de yo şar neêşeno biciwîyo.
